Sta qua la xe na lista dei tuti i sitadini veneti ilustri de na olta, cioè de tute quele persone famose ligà, par nàsita o par verghe vissù a longo, a la vecia Republica Veneta, che le sàvia particolarmente distinto par la so atività in canpo cultural, artistico, etc. I Veneti de prima e de dopo del periodo de la Republica no i ghe xe su sta lista, parché no i xe sitadini veneti in senso stretto. L'archiologo veneto forsi pi famoso el xe el padoan , che ai primi de l'Otozento ghè tocà scapar via dal Veneto dopo che xe rivà Napoleon, par no dover far el soldà ne l'esercito francese, e el xe rivà in Egito. Qua el sà messo a far l'archiologo, scoprendo tra le altre robe la tonba del faraon Seti I, una de le pi bele de la Val dei Tenpli, e l'entrada de la piramide de Chefren. El pi grande architeto veneto de senpre el xe sicuramente , che el ga laorà specialmente a Vicensa ma anca a Venexia e ne le aree vizine. Tra i so laori pi famosi ghe xe la basilica Palladiana de Vicensa, Vila Capra dita la Rotonda e el Teatro Olimpico de Vicensa. Ispirandose ai principi de l'architetura classica, el ga dato vita a un novo stile architetonico, ciamà el Paladianesimo, che lu stesso el ga definìo nel so scrito . La so opera la xe stà portà vanti in maniera originale da , che el ga terminà la costruzion de Vila Capra e costruìo le Procuratie Nove in piaza San Marco a Venexia. N'altro architeto famoso el xe sta , alievo de Scamozzi, che el ga costruìo la baxéłega de Santa Maria de la Salute a Venexia, una de le opere pi inportanti del barocco italian e veneto. , scapà via da Roma nel 1527 quando i lanzichenechi i ga sachegià la sità, el ga catà riparo a Venexia , in do che el ga costruìo le Procuratie vece, la loggeta del Canpanil de San Marco, la Biblioteca Marciana e altri palazi. Nel canpo de l'architetura militar, el veronese el se ga dedicà a rinforzar le fortificazioni nei vari posedimenti veneti . El ne ga lassà inportanti òpere come Porta Nova, Porta Palio e vari palazi a Verona e Porta Teraferma a Zara. Un gran teorico de l'architetura el xe sta el venexian , che el ga antisipà el conceto moderno de funzionalismo. Purtropo tuti i so scriti i xe 'ndai perdui, e le so teorie le se conosse solo 'traverso i so alievi, come el patrizio venexian , el famoso progetista del Prà de la Vale a Padoa. el xe famoso soratuto par le so incision che rafigura monumenti famosi, rapresentà in tuta la so grandiosità e dramaticità. Le so incision le ga vu na grande influenza nel periodo del Neoclasicismo, permetendo de riscoprir l'arte romana antica in tuta la so magnificenza. el xe sta uno dei pi grandi esponenti del Neoclasicismo in Veneto e specialmente a Padoa, in do che el ga realizà tra l'altro el Cafè Pedrocchi. La pitura venexiana del Rinasimento la xe sta particolarmente prolifica e piena de talenti. I pitori pi conossiùdi de sto periodo i xe: Giovanni Bellini Andrea Mantegna Vittore Carpaccio Tiziano Vecellio Paolo Caliari dito el Veronese La pitura de la scola venexiana la ga vu n'altro grando momento de splendor nel Setesento, con pitori come: Giambattista Tiepolo Giovanni Antonio Canal dito el Canaletto Francesco Guardi Tra i scultori de sto periodo el pi famoso xe sicuramente , autore de le famose statue de , de e de la statua de la principessa Paolina Borghese.